OpenLLM-France/wikimedia huggingface dataset:
# Tigrea ekaitz tropikal batean

Tigrea ekaitz tropikal batean (frantsesez: Tigre dans une tempête tropicale) edo Harrituta! (frantsesez: Surpris!) Henri Rousseau margolariak 1891an egindako olio-pintura da. Egun Londresko National Gallery museoan ikus daiteke.

## Historia

Rousseauk margolana Parisko Aretoan aurkeztu zuen baina ez zuen espero zuen arrakasta izan, jendearen axolagabekeria baizik. Horrek egilea desilusionatu zuen. Lehen izenburua "Harrituta!" izan zen eta horrela aurkeztu zuen 1891an Parisko Salon des Indépendants erakusketan.

## Deskribapena

Margoak, orokorrean, xalotasuna azaltzen du. Ereduak bezala, Rousseauk pelutxeak eta etxeko landareak erabili zituen zeren eta berak ez zuen oihana ezagutzen. Hau "Oihaneko margolanak" saileko lehenengoa izan zen.
Eszenak tigre bat erakusten du, oihanean, ekaitz tropikal batean. Harrapariak salto egiteko asmoz dago baina ez dakigu zeren gainean. Hala ere, margolariaren asmoa animalia menderakaitza eta arriskutsua erakustea zen, ingurune natural kezkagarri batean. Margolanaren gainean euria ikusten da, horretarako margo sasi-gardenak erabili zituen, eta, atzean, tximista.
Ikerlari batzuek lan honetan elementu sinbolikoak ikus nahi izan dituzte.

## Kanpo-estekak

* (Ingelesez):Museoaren informazioa.
# Tigrea elurretan

Tigrea elurretan (japonieraz: 雪中虎図, Setchū tora-zu) zintzilikatzeko pergaminoa da (kakemono) ukiyo-e estilokoa, Katsushika Hokusai margolari japoniarrak egindako irarlana. Bere ibilbide luzeko azkenetariko bat izan zen. 1849an egin zuen.

## Historia

Bere bizitzaren amaieran, Hokusai felino handi asko marrazten hasi zen. 1842tik 1843ra bitartean, shishi lehoi bat margotzen zuen egunero zorte txarraren aurkako talisman gisa; nisshin joma («eguneroko exorzismoak») deitu zion praktika honi. Lan hau, beharbada azkena, hil baino hilabete batzuk lehenago egin zuen, mendebaldeko kalkuluen arabera laurogeita bederatzi urte zituela. Horrela, bere zahartzaroan ere Hokusairen trebetasunak bere horretan mantendu zirela erakusten du. Narazaki Muneshigek honako hau idatzi zuen pintura honi buruz: «artistaren gorputza demakratuta zegoen bitartean eta hezurrak adinak higatuta, bere pentsamenduetan tigre bat zen erasotzen». Hyaku («ehun») dioen zigilua autoreak bizitza luzearekiko zuen kezkaren beste zeinu bat da.
Christie 's enkante etxeak 772.500 dolar estatubatuarren truke saldu zuen pintura 1998ko urrian. Egun bildumagile baten eskuetan dago.

## Deskribapena

Pinturan, zorua ez dago markoztatuta eta tigreak aire elurtuan flotatzen duela dirudi. Elurrez estalitako banbu hostoek felinoaren atzaparrak entzuten dituzte. Ilajea lerro uhinduekin irudikatzen da, suge edo herensuge batekin hobeto egokitzen den efektu bihurgunetsu batekin. Bere gorputz-adarrak indartsu daude eta burua altxatzen du zerura begira. Animaliaren adierazpena era askotara deskribatu da, hala nola irribarre bat edo purrustada bat; tigreak berak alaia eta «bere buruarekin benetan atsegina» dirudi.

## Erreferentziak

* ↑ Machotka, Ewa (2009). Visual Genesis of Japanese National Identity: Hokusai's Hyakunin Isshu. Peter Lang. ISBN 9789052014821, 214. or..
* ↑ Smith, Roberta (2006ko apirilaren 7a). «Hokusai in Washington: A Retrospective of the Restless Japanese Master». The New York Times.
* ↑ https://www.christies.com/lot/lot-katsushika-hokusai-1760-1849-tiger-in-a-1340832/?
* ↑ Calza, Gian Carlo (2003). Hokusai. Phaidon. ISBN 0714844578, 503.or.

## Kanpo estekak

* Datuak: Q109621099
# Tigrearen brigadak

Polizia Higikorraren Eskualdeko Bigradak edota Tigrearen brigadak (frantsesez Brigades régionales de police mobile edota Brigades du Tigre) 1907an Frantzian sortutako polizia unitate bat izan zen, gaur egungo frantziar polizia judizialaren aintzindaria. Segurtasun Orokorreko Célestin Hennion zuzendariaren ideia oinarritzat hartuz eta garaiko Kontseiluko Presidentea eta Barne Ministroa zen Georges Clemenceau politikariaren bultzadaz sortu zen, azken honek "tigrea" ezizena zuenez, unitateak ere haren izendapena jaso zuen.
XX. mendean Frantziako poliziak burutzen ziren delitu ugariei aurre egin ezinik zegoenez, tigrearen brigadek frantziar poliziaren erabateko modernizazioa suposatu zuten. Brigadak gizartearen bilakaera eta teknologiaren aurrerapenak inoiz baino azkarrago burutzen ari ziren garai batekin topo egin zuten, baina zoritxarrez, atzeman behar zituzten gaizkileak ere aurrerapen hauetaz baliatzen zirenez, berehala egunerotzea beste irtenbiderik ez zuten izan.
Hastapenean, brigadak 12 ziren eta Frantziako hiri nagusietan kokatuak zeuden. Brigada bakoitzaren buru komisario bat zegoen, eta bakoitzak bere agindupean bost taldetan banaturiko 15-20 inspektore zituen. Brigadek 24 orduko lan egunak zituzten, honela brigaden jarduera etengabea zen.
Brigaden lorpen handienetako bat, 1912an Jules Bonnoten taldea atxilotzea izan zen.

## Telebista

1973an brigada hauei buruzko Les Brigades du Tigre telesaila estreinatu zen, eta 2006an berriz, izen bereko filma.

## Kanpo estekak

* Datuak: Q2925328
# Tigres UANL

Tigres UANL (izen ofiziala, Universidad Autónoma de Nuevo León) Mexikoko futbol taldea da, Monterrey hirian egoitza daukana. Mexikoko lau liga irabazi ditu.

## Palmaresa
### Mexikon: 15

* Mexikoko liga (7): 1978, 1982, 2011(A), 2015(A), 2017(C), 2017(A), 2019(C).
* Mexikoko kopa (3): 1976, 1996, 2014(C).
** (A) Apertura txapelketa, (C) Clausura txapelketa
* Campeón de Campeones (3): 2015-16, 2016-17, 2017-18
* InterLiga (2): 2005, 2006.

### Nazio artean: 4

* FIFAren Kluben arteko Munduko Kopa:
** Finalista (1): 2020
* CONCACAF Txapeldunen Liga:
** Txapelduna (1): 2020.
** Finalista (3): 2016, 2017, 2019.
* Campeones Cup (2): 2018, 2023.
* Libertadores Kopa (0): finalista 2015ean.
* Ipar Amerikako Superliga (1): 2009

## Kanpo estekak

* (Gaztelaniaz) Webgune ofiziala
* Datuak: Q849823
* Multimedia: Tigres de la Universidad Autónoma de Nuevo León / Q849823
# Tombolo

Tombolo Italiako udalerri bat da. Paduako probintzian kokatuta dago, Veneto eskualdean. 8.132 biztanle ditu, 11,02 kilometro koadroko azaleran banatuta.

## Mugakideak

Tombolok honako udalerri hauekin egiten du muga:
Cittadella San Giorgio in Bosco San Martino di Lupari Villa del Conte Galliera Veneta

## Kanpo estekak

* Datuak: Q34496
* Multimedia: Tombolo (Italy) / Q34496
# Tomber La Chemise

Tomber La Chemise (euskaraz literalki "Ken Ezak Atorra", berez frantsesez "Ekin Lanari" esan nahi du) Zebda frantses-okzitaniar rock musika taldearen abesti bat da. 1998an Essence ordinaire diskoaren barnean kaleratu zuten.

## Kanpo estekak

* Tomber La Chemise abestiaren bideoklipa ikusgai eta entzungai (Frantsesez)
# Tombos

Tombos Brasilgo udalerri bat da, Minas Gerais estatuan kokatua. 8.609 biztanle ditu 285,125 km²ko eremuan.

## Ikus, gainera

* Minas Gerais

## Kanpo estekak

* Datuak: Q2007466
* Multimedia: Tombos / Q2007466
# Tombeau badia

Tombeau badia (frantsesez: 'Baie du Tombeau') Maurizio uhartearen ipar-mendebaldean, Tombeau ibaian bukatzen den badia da. Port Louis hiriburutik sei kilometrotara dago.

## Izena

Badia honen izena, euskaraz "Hilobien badia", inguruan dauden ur arrsikutsuen ondorioa da. Itsasontzientzako oso inguru arriskutsua da eta, ondorioz, asko dira bertan urperatu direnak. Urperatze horietako batean, ziren artean, 1615ean, Pieter Both egon zen, Ekialdeko Herbeheretar Indietako gobernadorea; Port Louisen dagoen mendi batek bere izena du haren oroimenez.

## Erreferentziak

* ↑ http://www.geonames.org/1106616/baie-du-tombeau.html

## Kanpo estekak

* Datuak: Q2745517
# Tomball (Texas)

Tomball Texasko hiri bat da. Harris konderrian kokatua dago. 2010ean 10.753 biztanle zituen, 30,47 kilometro koadrotan banatuta.

## Ikus, gainera

* Harris konderria

## Kanpo estekak

* Datuak: Q684434
* Multimedia: Tomball, Texas / Q684434
# Tombelaine

Tombelaine (frantsesez: îlot Tombelaine) Normandia Behereko kostaldean dagoen itsasgorako uhartea da. Mont-Saint-Micheleko badian, Sée ibaiaren bokalean, dago, Mont-Saint-Micheletik iparraldean. Uhartetxoa granitozko haitza da, 250 metroko luzera, 150 metroko zabalera eta 45 metroko altuera dituena.
1933an Frantziako Gobernuak erosia, 1936an monumentu historiko izendatu zuten. 1985ean hegazti-erreserba bilakatu zen.

## Erreferentziak

* ↑ Notice PA00110408, Base Mérimée
* ↑ Sinsoilliez, Robert. (2000). Tombelaine, L'îlot de la baie du mont Saint-Michel. , 192 or. ISBN 2-84141-157-5..

## Kanpo estekak

* Datuak: Q1020145
* Multimedia: Tombelaine / Q1020145
# Tombstone (Arizona)

Tombstone Arizonako hiri bat da. Cochise konderrian kokatua dago. 2010ean 1.380 biztanle zituen, 11,2 kilometro koadrotan banatuta.

## Ikus, gainera

* Cochise konderria

## Kanpo estekak

* Datuak: Q79873
* Multimedia: Tombstone, Arizona / Q79873
# Tomb Raider (2018ko filma)

    Artikulu hau 2018ko filmari buruzkoa da; beste esanahietarako, ikus «Tomb Raider».
Tomb Raider 2018ko Roar Uthaug norvegiar zinema zuzendariaren filma da, izen bereko bideo-jokoan oinarrituta.

## Sinopsia

Oharra: Atal honek istorio osoa edo amaiera argitzen du.
Londresen bizi da Lara Croft; mezulari lanak egiten ditu, eta ozta-ozta izaten du errenta pagatzeko adina. Hala ere, ez du aitaren enpresekin zerikusirik nahi. Egun batean, ordea, aitaren bila joatea erabakiko du, eta bilaketa horrek Japoniako kostalderaino eramanen du.

## Aktoreak

* Alicia Vikander: Lara Croft
** Emily Carey: 14 urteko Lara
* Dominic West: Lord Richard Croft
* Walton Goggins: Mathias Vogel
* Daniel Wu: Lu Ren
* Kristin Scott Thomas: Ana Miller
* Nick Frost: Max
* Hannah John-Kamen: Sophie
* Antonio Aakeel: Nitin
* Derek Jacobi: Mr. Yaffe

## Erreferentziak

* ↑ Agote, Gontzal. (2018-03-10). «Pantaila handiko bideo-jokoak» Berria CC BY-SA 4.0 lizentziapean.

## Kanpo estekak

* Datuak: Q28489891
# Syngnathiformes

Sygnathiformes arrain hezurdunen ordenetako bat da, barnean orratzak eta itsas zaldiak dituena. "Syngnathiformes" izenak "baraila-elkarturik" esan nahi du, antzinako grezierazko syn (συν, "elkar") + gnathos (γνάθος, "baraila") hitzen lotunea da eta.

## Familiak

* Centriscidae familia
* Solenostomidae familia
* Syngnathidae familia
* Aulostomidae famlia
* Fistulariidae familia

## Kanpo estekak

* Datuak: Q650692
* Multimedia: Syngnathiformes / Q650692
* Espezieak: Syngnathiformes
# Syngenita

Syngenita sulfato motako minerala da.

## Ezaugarriak

Syngenita sulfato mineralaren formula kimikoa hau da: ${\ce {K2Ca(SO4)2 * H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Syngenite: Mineral information, data and localities.» www.mindat.org (Noiz kontsultatua: 12-05-2019).
# Tomi Shimomura

Tomi Shimomura (japonieraz: 下村 東美, 1980ko abenduaren 8a - ) Japoniako futbolari ohia da.
Hainbat futbol taldetan jokatu du, esaterako Cerezo Osaka eta JEF United Chiba.

## Kanpo loturak

* (Japonieraz) J.League Data Site
* Datuak: Q210034
# Tomești (Hunedoara)

Tomești Errumaniako udalerri bat da, Hunedoara konderrian. 912 biztanle ditu, 59,42 kilometro koadroko azaleran banatuta.

## Herriak

Udalerrian honako herriak daude:
Tomești $^{(en)}$ Dobroț $^{(en)}$ Leauț $^{(en)}$ Livada $^{(en)}$ Obârșa $^{(en)}$ Șteia $^{(en)}$ Tiulești $^{(en)}$ Valea Mare de Criș $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2607633
* Multimedia: Tomești, Hunedoara / Q2607633
# Tomești (Iași)

Tomești Errumaniako udalerri bat da, Iași konderrian. 12.169 biztanle ditu, 37,11 kilometro koadroko azaleran banatuta.

## Herriak

Udalerrian honako herriak daude:
Tomești $^{(en)}$ Chicerea $^{(en)}$ Goruni $^{(en)}$ Vlădiceni $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12725209
* Multimedia: Tomești, Iași / Q12725209
# Tomești (Timiș)

Tomești Errumaniako udalerri bat da, Timiș konderrian. 1.879 biztanle ditu, 140,94 kilometro koadroko azaleran banatuta.

## Herriak

Udalerrian honako herriak daude:
Tomești $^{(en)}$ Baloșești $^{(en)}$ Colonia Fabricii $^{(en)}$ Luncanii de Jos $^{(en)}$ Luncanii de Sus $^{(en)}$ Românești $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12725215
* Multimedia: Tomești, Timiș / Q12725215
# Tomice udalerria

Tomice Poloniako Polonia Txikiko voivoderriko landa-udalerri bat da, Wadowice barrutian kokatuta. 41,53 km²ko azalera du eta 2017ko datuen arabera 8011 biztanle zituen.

## Kanpo estekak

* Udalaren webgunea
* Datuak: Q531419
* Multimedia: Gmina Tomice / Q531419
ieaPolonia Txikiko voivoderriko udalerriak :
# Tomi Poikolainen

Tomi Poikolainen (Helsinki, 1961eko abenduaren 27a) arkularia da. Finlandia ordezkatu zuen 1980ko Udako Olinpiar Jokoetan, 1984ko Udako Olinpiar Jokoetan, 1988ko Udako Olinpiar Jokoetan, 1992ko Udako Olinpiar Jokoetan eta 1996ko Udako Olinpiar Jokoetan.

## Erreferentziak

* ↑ Tomi Poikolainen
* ↑ Tomi POIKOLAINEN

## Kanpo estekak

* Datuak: Q427774
* Multimedia: Tomi Poikolainen / Q427774
# Tomi Ungerer

Jean-Thomas Ungerer (Estrasburgo, Frantzia, 1931ko azaroaren 28a - Cork, Irlanda, 2019ko otsailaren 9a) frantziar marrazkilari eta ilustratzailea izan zen.
Ungererer bere haurtzaroaren zati handi bat Alsazian bizi izan zen, Alemania Naziari lotuta. Izan ere, Estrasburgo Frantzia eta Alemaniaren mugan dagoen herri bat da.
Tomik lau urte zituela bere aita hil zen, horregatik aiton-amonen etxera joan zen bizitzera. 1953. urtera arte bizi izan zen bertan eta aitarengandik jasotako liburutegiak literaturarekiko maitasuna sustatu zuen Tony Ungererrengan.
Bere haurtzaroa ere gerrak markatu zuen, eta gertaera horiek jakin-minez eta harriduraz bizi izan zituen, arriskuaren benetako zentzurik izan gabe. Lehen marrazki haietan, freskotasunez beterik, behaketaren zentzu goiztiarra erakusten zuen, bereziki Alemaniako armadaren karikaturetan. Garai hartako oroitzapenek gerraren eta faxismoarekiko ukapena eta gaitzezpena eragin zioten. Horregatik, bere lehen marrazkiek, gerraren eta faxismoaren aurkako arbuioa islatzen zuten.
1956an New Yorkera emigratu zuen, eta han arrakasta handia izan zuen haurren liburuak idazten. The Mellops Go Flying izan zen haurrentzat idatzi zuen lehen liburua eta ordutik aurrera bere marrazkiak The New Yorker, Esquire, Life Show edo Fortune bezalako hedabide garrantzitsuetan argitaratzen hasi ziren.
60ko hamarkadan bere ibilbidearen gailurrean zegoela, Ungererrek bere obretan gizarte amerikarraren hipokrisiaren aurkako bere erreakzioa islatu zuen. Emaztearekin Kanadako etxalde batera joan zen bizitzera.
Ondoren, 70 hamarkadan Irlandara joan ziren bizitzera bere hiru seme-alabekin. 1975ean Estrasburgoko Arte Modernoetako Museoak bere marrazkien erakusketa bat antolatu zuen. Gainera, Alsaziarekin harremanak estutzen jarraitu zuen, eta bere jostailu mekanikoen bilduma eta lan gehienak Estrasburgora eman zituen. Horrela, bere obraei eskainitako museo bat sortzen dute.
Tony Ungererren ekoizpena 30.000 eta 40.000 marrazki, eta berak ilustratutako 120 liburu baino gehiagokoa da. 30 hizkuntzatara itzuliak eta sorkuntza artistikoko 40 urte betetzen dituztenak, eta teknika, estilo eta produktu ugari jorratzen dituztenak, hala nola: haurrentzako eta helduentzako liburuak, kartoonak, posterrak, publizitateak, etab.
Sortzaile gisa egindako lanagatik sari asko ditu, horien artean The Society of Illustrator 's Gold Medal eta, 1998an, IBBYko sail frantsesean ilustratzaile bezala izendatua, Hans Christian Andersen saria lortu zuen Hiru bidelapurrengatik eta beste hainbat lanengatik. Marrazkilaria eta idazlea ez ezik, kausa humanitarioetan ere murgildu zen.

## Erreferentziak

* https://www.imaginaria.com.ar/01/4/ungerer.htm
* https://www.tomiungerer.com/
* https://www.musees.strasbourg.eu/musee-tomi-ungerer
* ↑ «Tomi Ungerer - Imaginaria No. 15 - 15 de diciembre de 1999» www.imaginaria.com.ar (Noiz kontsultatua: 2020-03-25).
* 1 2 «Tomi Ungerer - Official Website» www.tomiungerer.com (Noiz kontsultatua: 2020-03-25).

## Kanpo estekak

* https://web.archive.org/web/20200323135028/https://www.bibliotecaspublicas.es/civican/publicaciones/premios_andersen.pdf
* Datuak: Q558085
* Multimedia: Tomi Ungerer / Q558085
# Tomich (udalerria)

Tomich, Eskoziako gaeleraz: Tomaich, Eskoziako Viktoriar Aroko estiloaz kontserbatu izan den herri bat da, Highland eskualdeko Inverness barrutian. Inverness hiritik 30 miliatara dago.

## Kanpo estekak

* Datuak: Q7818874
* Multimedia: Tomich / Q7818874
# The Pride of the Yankees

The Pride of the Yankees (euskaraz: «Yankeen harrotasuna») biografia filma da, Sam Wood estatubatuar zinemagileak 1942an zuzendu zuena. Gary Cooper, Teresa Wright, Walter Brennan, Dan Duryea eta Babe Ruth beisbolari mitikoa izan ziren aktore nagusiak.
Alboko esklerosi amiotrofikoaren ondorioz 37 urteko adinaz zendu zen New York Yankees taldeko Lou Gehrig beisbol jokalariaren bizitzari buruzko filma da. Oscar sarietarako 19 izendapen jaso zituen, eta bat irabazi, muntatze onenaren (Daniel Mandell).

## Argumentua

Oharra: Atal honek istorio osoa edo amaiera argitzen du.
Lou Gehrig (Gary Cooper) estatubatuar beisbolari mitikoa da. Urte franko Liga Nagusiko partidu bat bera ere galdu gabe daramanean, ezohiko gaixotasuna duela iragarri diote: alboko esklerosi amiotrofikoa.

## Aktoreak

* Gary Cooper: Henry Louis Lou Gehrig
* Teresa Wright: Eleanor Twitchell Gehrig
* Walter Brennan: Sam Blake
* Babe Ruth: bere burua antzeztuz
* Dan Duryea: Hank Henneman
* Ludwig Stossel: Pop Gehrig
* Elsa Janssen: Mom Gehrig
* Harry Harvey: Joe McCarthy
* Ernie Adams: Miller Huggins
* Bill Dickey: bere burua antzeztu
* Mark Koenig: bere burua antzeztu
* Bob Meusel: bere burua antzeztu

## Kanpo estekak

* The Pride of the Yankees filmaren IMDBko fitxa irakurgai (Ingelesez)
* Datuak: Q1198860
* Multimedia: The Pride of the Yankees / Q1198860
# The Prince of Egypt

The Prince of Egypt (euskaraz Egiptoko Printzea) 1998ko DreamWorks ekoiztetxeak ekoiztutako marrazki bizidun film bat da. Brenda Chapman, Steve Hickner eta Simon Wells marrazki bizidungileek zuzendu zuten. Irteeraren Liburua eta Moisesen kontakizunean oinarritua dago.

## Argumentua

Oharra: Atal honek istorio osoa edo amaiera argitzen du.
Antzinako Egipton, orain dela milaka urte, Seti I.a faraoiak mutiko judu jaioberri guztiak hiltzea agindu du. Ama batek guztiz etsiturik bere semetxoa saski batean ipini eta Nilo ibaian korrontean handik urrundu dezan jarriko du. Haurtxoa Moises da, faraoiaren emazteak hura zein den jakin gabe Niloko uretatik jaso eta Ramses II.a faraoia izango denarekin batera faraoiaren semeorde gisa haziko da, bere judu jatorriaz erabat ezjakin dela. Halere, urte batzuk beranduago, eta jada Moises gizon gazte bilakatu denean, bere benetako jatorria zein den jakin eta ordura arte adiskide min ziren bi anaien arteko etsaitasuna hasiko da.

## Bikoiztaileak
### Ingelesezko bikoizketa

* Val Kilmer: Moises
** Val Kilmer: Jainkoa
** Amick Byram: Moises (abestiak)
* Ralph Fiennes: Ramses II.a
* Michelle Pfeiffer: Tzipora
* Sandra Bullock: Miriam, Moisesen arreba
** Sally Dworsky: Miriam (abestiak)
** Eden Riegel: Miriam neskatoa
* Jeff Goldblum: Aaron
* Patrick Stewart: Seti I.a
* Danny Glover: Jetro
** Brian Stokes Mitchell: Jetro (abestiak)
* Helen Mirren: Tuia erregina
** Linda Dee Shayne: Tuia erregina (abestiak)
* Steve Martin: Hotep
* Martin Short: Hui
* Ofra Haza: Jokebed

## Kanpo estekak

* (Ingelesez) The Prince of Egypt filmaren iragarkia ikusgai. Yotube.com
* (Ingelesez) IMDBko fitxa irakurgai
* Datuak: Q245227
* Multimedia: The Prince of Egypt / Q245227
# The Pretenders

The Pretenders (euskaraz Hautagaiak), Ingalaterra eta AEBetako kideez osatutako pop-rock talde bat da. 1978an Hereford ingeles konderrian eta Ohio estatuko Akron hirian sortu zen. Kide sortzaileak Chrissie Hynde (ahots nagusia eta gitarra eritmikoa), James Honeyman-Scott (gitarra nagusia, bigarren ahotsak eta teklatua), Pete Farndon (baxua eta bigarren ahotsak) eta Martin Chambers (bateria, bigarren ahotsak eta perkusioa) izan ziren.

## Diskografia

* Pretenders (1980)
* Pretenders II (1981)
* Learning to Crawl (1984)
* Get Close (1986)
* Packed! (1990)
* Last of the Independents (1994)
* Viva el Amor (1999)
* Loose Screw (2002)
* Break Up the Concrete (2008)
* Alone (2016)

## Kanpo estekak

* Webgune ofiziala (Ingelesez)
* Datuak: Q667389
* Multimedia: The Pretenders (musical group) / Q667389
# The Presidio (filma)

The Presidio (euskaraz Presondegia) 1988ko Peter Hyams estatubatuar zinema zuzendariak zuzendutako drama krimen film bat da. Sean Connery, Mark Harmon, Meg Ryan eta Jack Warden aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Jay Austin (Mark Harmon), San Frantzisko hiriko poliziak AEBetako Armadako base militar batean jazotako erailketa bat ikertzeko ardura jaso du. Horretarako, base militarreko segurtasun arduraduna den Alan Caldwell (Sean Connery) teniente kolonelaren laguntza edukiko du. Hasiera batean, bi gizonen artean hika-mikak sortuko dira, bien arteko tentsio hori Jay polizia Alanen alabarekin (Meg Ryan) maitemintzen denean areagotu egingo da.

## Aktoreak

* Sean Connery: Alan Caldwell teniente kolonela
* Mark Harmon: Jay Austin, San Frantziskoko polizia inspektorea
* Meg Ryan: Donna Caldwell
* Jack Warden: Ross Maclure sarjentu maiorra
* Mark Blum: Arthur Peale
* Dana Gladstone: Paul Lawrence kolonela
* Jenette Goldstein: Patti Jean Lynch
* Marvin J. McIntyre: Zeke polizia militarra
* Don Calfa: Howard Buckely
* John DiSanti: Marvin Powell detektibea
* Robert Lesser: Mueller sarjentua
* James Hooks Reynolds: George Spota
* Curtis W. Sims: Garfield sarjentua
* Rick Zumwalt: Tabernako kankailua
* Rosalyn Marshall: Lawrencen idazkaria
* Patrick Kilpatrick: Mark

## Kanpo estekak

* The Presidio filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q1756022
# The Prestige (filma)

The Prestige (euskaraz Ospea) 2006ko Christopher Nolan estatubatuar zinema zuzendari eta ekoizlearen drama filma bat da. Christopher Priest eleberrigilearen izenburu berdineko The Prestige eleberrian oinarritua dago. Hugh Jackman, Christian Bale, Michael Caine, Scarlett Johansson, Rebecca Hall, Andy Serkis eta David Bowie aktoreek antzeztu zuten. Bitxikeria gisa, David Bowie musikari eta aktoreak Nikola Tesla asmatzaile ospetsuaren papera antzeztu zuen.
Gaiari dagokionez, urte berdinean estreinatutako The Illusionist (Ilusionista) filmarekin antzekotasuna du.

## Argumentua

Oharra: Atal honek istorio osoa edo amaiera argitzen du.
1890eko hamarkada, Londres, jendeak magoak idolotzat zituen garaian, bi ilusionista gazteek ospea lortzeko helburua dute. Robert Angier (Hugh Jackman) sofistikatua, artista fina da, aldiz, Alfred Borden (Christian Bale) zakar eta garbizalea, genio sortzailea, baina jendaurrean bere magia ideia berriztatzaileak gauzatzeko ez du trebeziarik. Hasiera batean, bi gazteak adiskideak eta elkarren arteko miresmena dute. Halere, biek sortu eta burutu beharreko truku onenak hutsegitean, elkarren arteko etsai adiskidetuezinak bilakatuko dira: batak bestea nola edo hala gainditzen saiatuko da, bai eta hondamendira eramaten ere. Trukuz-truku, ikuskizunez-ikuskizun, bien arteko mugarik gabeko lehia latza gauzatuz joango da.

## Aktoreak

* Hugh Jackman: Robert Angier, Gerald Root eta Lord Carldlow
* Christian Bale: Alfred Borden eta Bernard Fallon
* Michael Caine: Harry Cutter
* Scarlett Johansson: Olivia Wenscombe
* Piper Perabo: Julia McCullough
* Rebecca Hall: Sarah Borden
* David Bowie: Nikola Tesla
* Andy Serkis: Alley jauna
* Roger Rees: Owens
* Daniel Davis: Epailea
* William Morgan Sheppard: Merrit
* Edward Hibbert: Ackerman
* Jamie Harris: Sullen Warder
* Ron Perkins: Hoteleko zuzendaria
* Ricky Jay: «Milton Magoa»
* Samantha Mahurin: Jess

## Kanpo estekak

* The Prestige filmaren IMDBko fitxa irakurgai (Ingelesez)
* Datuak: Q46551